
Temeljem Zakona o socijalnoj skrbi („Narodne novine“ br. 18/22, 46/22, 119/22, 71/23, 156/23 i 61/25) i članka 30. Statuta Općine Selnica („Službeni glasnik Međimurske županije“, br. 5/21, 16/21 i 17/25), Općinsko vijeće Općine Selnica na  4. sjednici, održanoj 19. prosinca 2025. godine, usvojilo je 


PROGRAM
  JAVNIH POTREBA U SOCIJALNOJ ZAŠTITI
OPĆINE SELNICA U 2026. GODINI


I.
	Javne potrebe u socijalnoj zaštiti, za koje se sredstva osiguravaju iz Proračuna Općine Selnica, jesu pomoći za podmirenje osnovnih životnih potreba socijalno ugroženih, nemoćnih i drugih osoba, koje one same ili uz pomoć članova obitelji ne mogu zadovoljiti zbog nepovoljnih osobnih, gospodarskih, socijalnih i drugih okolnosti. 
	Stoga je cilj Programa javnih potreba u socijalnoj zaštiti Općine Selnica da utvrdi kriterije i način pomoći socijalno ugroženim kategorijama građana, koji su se zbog različitih okolnosti našli u stanju socijalno zaštitne potrebe.
II.
	Javne potrebe u socijalnoj zašiti Općine Selnica za 2026. godinu utvrđuju se prema prioritetima financiranja u tabeli kako slijedi: 

	RED.BR.
	VRSTA POMOĆI
	PLANIRANO U 2026. GODINI

	1.
	Jednokratna novčana pomoć za rođenje djeteta
	8.000,00

	2.
	Jednokratne novčane pomoći
	3.000,00

	3.
	Ostale naknade iz proračuna u naravi (bonovi, paketi, podmirivanje troškova odvoza komunalnog otpada i sl.)
	
38.000,00

	4.
	Stipendije
	25.000,00

	UKUPNO
	74.000,00



1. Jednokratna novčana pomoć za rođenje djeteta
Jednokratna novčana pomoć roditeljima za rođenje prvog djeteta isplaćuje se u iznosu od 300,00  €, za rođenje drugog djeteta isplaćuje se u iznosu od 400,00 €, a za rođenje trećeg i svakog sljedećeg djeteta isplaćuje se u iznosu od 500,00 €, na temelju zahtjeva roditelja, a sukladno Odluci o jednokratnoj novčanoj pomoći roditeljima za rođenje prvog, drugog, trećeg i svakog slijedećeg djeteta, Općinskog vijeća Općine Selnica („Službeni glasnik Međimurske županije“, br. 4/19,  4/23 i 21/24).

2. Jednokratne novčane pomoći 
Općinski načelnik može u 2026. godini na zahtjev korisnika dodijeliti jednokratnu novčanu pomoć samcu ili obitelji, koji imaju prebivalište na području Općine Selnica, a koji zbog trenutnih okolnosti kao što su npr. bolest, smrt člana obitelji, požar, poplava ili drugih nevolja nisu u mogućnosti djelomično ili u cijelosti zadovoljiti osnovne životne potrebe.

3. Stipendije
Visina stipendije za stipendiste koji studiraju na području grada Čakovca, Varaždina, Koprivnice i Križevaca iznosi 55,00 € mjesečno, dok stipendije za studente koji studiraju izvan grada Varaždina iznosi 80,00 € mjesečno. 



III.
Sredstva za realizaciju Programa javnih potreba u socijalnoj zaštiti Općine Selnica u 2026. godini u ukupnom iznosu od 74.000,00 € osigurat će se u Proračunu Općine Selnica za 2026. godinu.

IV.
	Ovaj Program stupa na snagu osam dana od objave u „Službenom glasniku Međimurske županije“, a primjenjuje se od 1. siječnja 2026. godine.


OPĆINSKO VIJEĆE OPĆINE SELNICA


PREDSJEDNIK OPĆINSKOG VIJEĆA
                    			    				           Davor Debelec                      

